A Bizottság 184/75/EGK rendelete
(1975. január 24.)
a 315/68/EGK rendeletnek a nárciszhagymák csomagolása és kiszerelése tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel az élő fák és más növények, hagymák, gyökerek és hasonló részek, vágott virágok és lombdíszek piaca közös szervezésének létrehozásáról szóló, 1968. február 27-i 234/68/EGK tanácsi rendeletre [1] és különösen annak 4. cikkére,
mivel a legutóbb az 1793/73/EGK rendelettel [2] módosított, a virághagymák, sarjhagymák és gumók minőségi előírásainak rögzítéséről szóló, 1968. március 12-i 315/68/EGK tanácsi rendelet [3] melléklete V. fejezetének (Csomagolás és kiszerelés) második bekezdése előírja, hogy az egységcsomagok kizárólag ugyanazon faj fajtájához, vagy fajtáihoz tartozó termékeket tartalmazhatnak, és a méretekre vonatkozó szabályokat be kell tartani;
mivel ez a rendelkezés a szóban forgó termékeket árusító személyeket akadályozza egyes azon vevők újszerű igényeinek teljes körű kielégítésében, akik több nárciszfajt tartalmazó egységcsomagokat kívánnak beszerezni;
mivel a "tazettá"-tól eltérő nárciszfajokra vonatkozóan minimális méret nem került rögzítésre; mivel a nárcisz esetében ezért a különböző fajok hagymái keverhetők;
mivel ezért az e hagymák csomagolásával és kiszerelésével, valamint jelölésével kapcsolatos rendelkezéseket megfelelően módosítani kell;
mivel az e rendeletben előírt intézkedések összhangban vannak az Élőnövény- és Virágpiaci Irányítóbizottság véleményével,
ELFOGADTA EZT A RENDELETET:
1. cikk
(1) A 315/68/EGK rendelet melléklete V. fejezetének második bekezdése a következő mondattal egészül ki:
"A "tazettá"-tól eltérő nárciszfajok hagymáinak esetében azonban az egységcsomag tartalmazhat több fajhoz tartozó hagymákat, azzal a feltétellel, hogy a keverék legalább három különböző fajhoz tartozó, legalább 10 és legfeljebb 50 hagymát tartalmaz. Az egyes fajokhoz tartozó hagymák számának a csomagban megközelítőleg azonosnak kell lennie."
(2) A 315/68/EGK tanácsi rendelet melléklete VI. fejezete A. szakasza (1) bekezdése b) pontja második francia bekezdése a következő szöveggel egészül ki:
"vagy nárcisznál, adott esetben, a "keverék" megjelölés."
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1975. január 24-én.